Exqrch/javanese-Komodo-pixelgpt huggingface dataset:
Harry Potter dikongkon nyepakké omah kanggo kunjungan saka klien Potensial Pakdhe Vernon Dursley
Nanging, sak wisé bubar pakdhé Dursley ngongkon Harry lunga menyang kamar
Ing kamar, Harry ketemu karo Dooby si peri omah, dhéwèké menging Harry balik menyang sekolah Hogwarts
Nalika Harry nolak, Dobby nggawé rusak acara pakdhéné, mula Harry dikurung ing kamar
Nanging, Ron, Fred, lan George Weasley methuk Harry nganggo mobil kang bisa mabur.
Talak Talak kanthi "etimologi" yaiku ngeculaké talènan, yènta kanthi "termologi" yaiku ngeculaké gayutan pernikahan kanti lafad talak utawa kang semakna, utawa ngilangi ikatan perkawinan kanti wektu iku uga utawa jarak katentu kanti gunakake lafad katentu uga
Ikatan perkawinan bisa ucul wektu iku uga yèn ngendi bojo lanang nalak bojo wédok kanti talak ba'in
Salah sijiné jalaran pedoté bebojoan yaiku disebapaké déning talak
Sacara garis gedhéné dideleng saka éntok lan orané rujuk manèh, talak kapérang dadi rong (2) warna, yaiku: Saka rong (2) warna talak mau, banjur bisa dideleng saka pira-pira segi, kaya ta: Talak munajjas yaiku talak kang digantungaké karo sarat lan ora disandaraké marang jaman utawa wektu kang arep teka, nanging talak kang ditibakaké ing wektu diucapaké talak iku dhéwé
Ya iku talak kang tibané disandaraké ing jaman utawa wektu kang arep teka
Contoné: Bojo lanang ngomong karo bojoné wédok, "Kowé tak talak ngsuk utawa kowé tak talak ngésuké"
Istilah liya saka talak mu'allaq yaiku ta'lik talak
talak sunni yaiku talak kang kadadéan jumbuh karo agama, yaiku salah sijiné bojo lanang na;ak bojone kang wis dicampuri kanti sapisan talak ing wektu resik lan durung bisa di emek manèh ing wektu resik iku andhedhasar dawuhe Alloh SWT kang surasane mengkene: "talak (kang bisa dirujuki) kaping pindo
Sak wise iku éntuk rujuk manèh kanti cara kang "ma'ruf" utawa megat kanti cara kang apik"() Diarani talak sunni yèn duwé 3 sarat, yaiku: Talak bid'iy yaiku talak kang ditibakake ing wektu lan jumlah kang ora trep
Talak bid'iy wujud talak kang dilakokake ora miturut petunjuk syariah, bisa iku ngenani wektune, utawa cara-cara nibakake
Talak bid'iy mau kaya ta, Omongan talak ana kang sharih lan ana kang kinayah
Tetembungan kang sharuh tegesé is dipahami tegesé, kaya ta "Kowe tak pegat", utwa kanti tembung liya kang nunjukake ati talak.
Pulo Palue Pulo Palue inggih salah satunggaling pulo ing Indonésia ingkang dumunung ing sisih lor Pulo Florès
Miterat cathetan administratipipun, pulo punika kalebet wewengkon Kabupatèn Sikka, Provinsi Nusa Tenggara Timur, Indonésia
Ing pérangan sisih kidul saking Pulo Palue wonten gunung api inggih punika Rokatenda
Pulo Palu'e ugi dipunwastani "Pulo gunung" ing sakitering Laut Flores amargi dipunanggep gadhah kathah tlatah gunung api ingkang miterat basa Palu'e dipunsebat "poa"
"Poa" punika ingkang lajeng dipun-ginakaken déning masarakat Palu'e kanthi prosès "sublimasi"
Ambanipun Pulo Palu'e inggih punika kirang langkung 41 km²
Déné pendhudhukipun wonten krang langkung 10.000 tiyang, ingkang kapérang wonten ing wolung désa ing Pulo Palue ingkang dumunung ing dataran rendhah lan dataran inggil
Ing Pulo Palue sampun wonten margi ageng lan kendaraan bermotor wiwit taun 2006
Manawi badhé tumuju dhateng Pulo Palu'e saged liwat Maumere, salah satunggaling kitha ing Flores, mawi prau motor kayu dangunipun sekawan jam
Pulo Palue mapan wonten ing titik koordinat 8°19'27"S 121°42'36"E
Pulo Palue ingkang gadhah ambanipun kirang langkung 39,5 kilomèter inggih pérangan awakipun Gunung Rokatenda
Pulo Palue mapan wonten ing Laut Flores lan kathah warga pendhudhuk ingkang dumunung ing pulo punika
Déné pendhudhuk ingkang dumunung ing Pulo Palue kirang langkung 10.000 tiyang ingkang kapérang wonten ing wolung désa
Pendhudhuk ingkang dumunung ing Pulo Palue inggih punika ètnis Palue, inggih punika salah satunggal saking enem ètnis pendhudhuk ingkang dumunung ing Kabupatèn Sikka
Warga Palue gadhah basa, adat, saha budaya ingkang béda saking masarakat Pulo Flores ing padatanipun
Warga masarakat Palue asring nindakaken manéka warna jinis upacara adat minangka wujud sukuripun dhateng Gusti ingkang Murbeng Dumadi
Salah satunggaling upacara adat ingkang taksih dipunuri-uri inggih punika Upacara adat "Pathi Kharaphau" ingkang dipunadani saben 5 taun sapisan minangka adicara puncak kanggé ngaturaken gunging panuwun saha raos sukur awit saking sadaya nikmat, karunia ingkang sampun dipunparingaken dhateng masarakat Palue
Upacara punika dipunadani ing sapérangan désa/dhusun, inggih punika wonten ing Nitung, Cua, Koa, Cawalo, Lei, Tomu, saha Ladaloka, kanthi wekdal anggènipun ngadani upacaranipun béda-béda ing antawisipun désa satunggal kaliyan désa sanèsipun, gumantung saking wekdal ingkang sampun dipuntemtokaken déning saben "Lakimosa" utawi kepala adat.
Gunung Rokatenda Gunung Rokatenda ugi kasebat Gunung Paluweh inggih punika salah satunggaling gunung api ingkang dumunung ing Pulo Palue, ing sisih lor Pulo Flores, Nusa Tenggara Wétan, Indonésia
Gunung Rokatenda ugi kagolong jinis strato
Gunung punika ingkang dados titik paling inggil wonten ing Pulo Palue kanthi dhuwuripun dumugi 875 mèter
Miterat cathetan geografisipun, gunung punika mapan wonten ing koordinat 121° 42' bujur timur and 8° 19' lintang selatan
Gunung geni Rokatenda punika panci namung dhuwuripun 875 mèter saking sak nginggiling toya laut
Nanging, miturut data dhasar gunung api Indonésia ingkang dipunsusun déning Badan Géologi taun 2011, dhuwuripun gunung Rokatenda manawi dipunetang saking dhasaring laut saged dumugi 3.000 mèter
Gunung Rokatenda sampun asring njeblug
Ing tanggal 4 Agustus-25 September 1928 gunung punika naté njeblug ageng
Jalaranipun inggih amargi wonten lindhu ingkang dipunsusul tsunami
Mara baya ingkang paling ageng ingkang naté dipunwedalaken déning gunung rokatenda punika inggih nalika gunung rokatenda njeblug ingkang dipunlajengaken wontenipun tsunami ing taun 1928
Jejak vulkanis Rokatenda saged dipuntingali saking sebaran "fumarola" ingkang rumiyin sampun badhé nutup sadaya pérangan Pulo Palue
Fumarola inggih punika trabasan panas bumi ingkang awujud sisa-sisa saking aktivitas gunung api kala rumiyin
Gunung geni Rokatenda punika njedhul saking dhasaring laut, lan njeblug kaping pisan ing taun 1928
Lajeng, gunung punika anteng dangu kirang langkung 35 taun
Nanging, sadèrèngipun taun 1928, gunung rokatenda punika sampun naté njeblug alit rumiyin
Ing pungkasaning taun 1963, Gunung Rokatenda njeblug malih
Lajeng, wiwit punika, ing wekdal 1-8 taun, Gunung Rokatenda njeblug malih ing taun, 1966, 1972, 1973, 1981, 1984, saha 1985
Nalika gunung punika njeblug, padatanipun ngasilaken kubah lava, kados ingkang sampun kadadosan nalika njeblug kaping pungkasan ing taun 23 Maret 1985
Lan nembé Gunung Rokatenda njeblug malih ing tanggal 21 Dhésèmber 2012
Jeblugan gunung Rokatenda ingkang kadadosan ing sasi Dhésèmber 2012 punika langkung ageng tinimbang nalika gunung punika njeblug ing sasi Oktober 2012, amargi nalika gunung njeblug ing sasi Dhésèmber dipunsarengi kaliyan medalipun geni ingkang ageng ingkang medal saking pucuking gunung
Gunung Rokatenda punika ugi medalaken wlahar panas, nanging wlahar punika boten dugi kampung para warga, amargi arahipun wlahar tumuju dhateng laut
Kajawi punika, awu vulkanik ingkang medal saking gunung langkung inggil saéngga saged nyebar ngantos sadaya wewengkon Pulo Palu'e saha dadosaken reged toya kanggé ngunjuk para warganipun.
Bacem Bacem minangka panganan saka laladan Jawa Tengah pérangan wétan (Mataraman)
Sejatiné bacem iku kalebu ngolahpangan kanggo ngawètke "bahan"
"Bahan" kang racaké dianggo ya iku tempe lan tahu
Bacem tèmpé lan tahu biyasa dipangan nalika anget lan ngganggo sega
Ing laladan Kaliurang,Yogyakarta diarani "jadah bacem", ya iku jadah/uli kang disuguhké bareng karo tèmpé lan tahu bacem
Bacem iku isa dipangan langsung uga bisa digoreng dhisik.
Kethoprak (panganan) Ketoprak yaiku panganan Indonésia kang ngaggo kupat
Lumrahé kang dodolan kupat nggunakaké grobag ing dalan-dalan
Bahan-bahan kang digunakaké yaiku tahu, bihun, timun, taoge lan uga bisa nganggo endhog kang digodhog, bumbu kanggo nglengkapi yaiku saos kacang, kecap, brambang gorèng.
Saksang Saksang ya iku panganan khas Batak kang digawé saka daging babi kang dicacah lan diolah karo getih, santen lan bumbu rempah liyané kaya ta : jeruk purut, tumbar, brambang, bawang, lombok, mrica, seré, jaé, laos, kunir, lan andaliman
Saksang iku menu wajib ing adat temantenan Batak..
Dendrit Dendrit inggih punika tlatah-tlatah input ingkang ngandhut reseputor, ingkang saben reseptor nanggapi jinis neurotransmiter katamtu
Dendrit wangun konthak sinaptik kaliyan akson sèl saraf sanèsipun kanggé ngirim implus saraf
Dendrit inggih punika neuron ingkang wangunipun kados ta wit
Ingkang kathah neuron gadhah pinten-pinten dendrit, ingkang limrahipun cendhak lan nyabang
Sèl dendrit (DC) inggih punika sèl-sèl kakebalan ingkang yasa péranganing sistem kakebalan awak mamalia
Fungsi utamanipun inggih punika kanggé prosès bahan antigen lan wonten ing salumahanipun sèl-sèl sanèsipun saking sistem kakebalan awak, pramila mupangatipun dados antigen presenting sèl
Sèl dendritik wonten ing gunggung alit ing jaringan ingkang kontak kaliyan lingkungan èksternal, mliginipun ing kulit (ing pundi wonten jinis sèl kusus ingkang dipunsebat sèl "Langerhans dendritik") lan lapisan ing irung, paru-paru, padharan saha usus
Punika ugi saged kapanggih ing kawontenan dèrèng diwasa ing rah
Ingkang sasampunipun, migrasi ing jaringan limfoid ing pundi interaksi kaliyan sèl T lan sèl B kanggé nglampahi lan mbentuk rèspon imun adhaptif
Ing tahap pambangunan katamtu sadaya tuwuh proyèksi nyabang ing dendrit, ingkang maringi sèl namanipun, nanging punika boten gadhah gegayutan kusus kaliyan neuron, ingkang ugi gadhah pajangkep sarupi
Sèl dendrit dèrèng ngasilaken ugi dipunsebat sèl kaslubung, ing ngriki gadhah kathah sitoplasma "cadar" saking dendrit
Sèl dendrit ingkang miwiti njlèntrèhaken déning "Paul Langerhans" (sèl Langerhans) ing abad sangalas, ngantos 1973, istilah sèl dendritik dipunciptaaken déning "Ralph M
Ing taun 2007 "Steinman" dipunanugrahi "Albert Lasker award" kanggé risèt kadhokteran dhasar kanggé pamanggihanipun.
Nuri-raja ambon Manuk Nuri Raja Ambon ("Alisterus amboinensis") pantes dadi manuk khas Maluku
Manuk Nuri Raja Ambon kerep karan Nuri Raja baé
Kéwan iki sajeroning basa Inggris dikenal minangka jeneng moluccan King-prrot, Ambon King Parrot, utawa Ambonia King Parrot
Wondéné ing sajeroning basa latin manuk "endemik" maluku iki karan "Alisterus amboinensis"
Nuri raja utawa "Ambonia King Parrot" (Alisterus amboinensis) wujud siji saka 3 anggota "King Parrot" () saliyané Nuri Raja Papua utawa "Papua King Parrot" (Alisterus chloropterus) lan Nuri Raja Australia utawa "Austrlian King Parrot" (Alisterus scapularis)
Penampilan manuk Nuri raja ambon pancèn khas
Saliyané kaya jinis manuk Nuri liyané kang duwèni cucuk bengkok, manuk kang duwèni dawa awaké kia-kira 35cm iki duwé wulu kang apik lan jelas kanti gabungan warna abang, ijo, lan biru
Wulu kang ana ing endas lan dhadha manuk Nuri raja ambon ("Alisterus amboinensis") wernané abang
Swiwiné wernané ijo utawa biru enom, utawa biru tuwa
Manuk endemik kang dikukuhaké minangka maskot provinsi Maluku ditambah karo Anggrèk Larat minangka flora identitas provinsiné
Manuk iki urip kanthi berpasangan utawa kanthi kelompok cilik kanti suwara ocèhan kang rodok ricuh
Manuk Nuri raja ambon mangané woh-wohan, madu, lan pucuké wit-witan
Manuk iki manggon ana ing bolongan-bolongan kang ana ing wit
Kawiné manuk iki racaké ing wulan februari lan wulan Méret
Manuk nuri raja ambon ("Alisterus amboinensis") wujud kéwan èndemik kang urip ing pulo Ambon, Seram lan wewengkon maluku Tengah liyané sarta wewengkon Maluku Utara kaya ta pulo Halmahera
Manuk nuri raja ambon manggon ing alas-alas daratan cendhèk lan kebon-kebon nganti keduwuran 1.400 mèter ing duwuré lumah sagara
Populasi Manuk kang duwèni wulu apik lan jelas iki ing alamé, diperkirakaké sakiwa-tengené 70.000 iji ()
lan andhedhasar jumlah populasi mau déning IUCN Redlist lan BirdLife International manuk kang dikenal minangka jeneng "Amboina King Parrot" iki dikategorikaké sajeroning status "konservasi Least Concern" (resiko endèk) awit taun 1988, sanajan ing pèriode 1994-2000 statusé pernah dimunggahaké dadi Near Threatened (mèh terancam)
Wondene CITES ndaftar sajeroning apendiks 2
Anceman utama kanggoné populasi manuk maskot Maluku iki ya iku muduné habitat amarga selot ciyuté amba alas lan rusaké alas
saliyané iku uga diakibataké déning manungsa kang mbedak lan didol.
Musiyum Déwantara Kirti Griya Musiyum Déwantara Kirti inggih punika musiyum peniggalan saking tokoh pendidikan Indonesia inggih punika Ki Hadjar Dewantara ingkang wujud griya utawi pendhapa
Kajawi punika musiyum ugi gadhah koleksi tilas barang-barang ingkang dipunagem déning Ki Hadjar Dewantara kaliyan kulawrganipun
Wangunan griya ibgkang jumeneng wonten ing papan ingkang ambanipun 5.594 m2 kasebat dipunpundhut mawi nama Ki Hadjar Dewantara, Ki Sudaminto, Ki Supratolo saking Mas Adjeng Ramsinah nalika tanggal 14 Agustus 1935
Kala rumiyin yasan griya kasebat dipunbangung nalika taun 1925 kanthi modhèl Jawa
Wangunan kacathet ing buku register Kraton Yogyakarta kanthi tanggal 26 Mèi 1926, sarta mawi nomer Angka 1383 / l.H (2)
Ing tanggal 18 Dhésèmber 1951, yasan ingkang dipunpundhut kasebat dipunhibahaken dhumateng Yayasan Persatuan Perguruan Tamansiswa
Tanggal November 1957, sesarengan kaliyan kawin emas Ki Hadjar Dewantara, beliau nampi persembahan bakti saking para sutresna Taman Siswa wujud griya ingkang dipunsukani nama Padepokan Ki Hadjar Dewantara, lokasinipun ing Jl
Taun 1958, nalika wonten rapat pamong Taman Siswa, Ki Hadjar Dewantara ngajukaken panyuwunan wonten ing sidang supados griya punika ingkang dumunung ing komplek perguruan Taman Siswa, Jl
Taman siswa 31 dipundadosaken musiyum
Panyuwunan punika angsal panyaruh ingkang positif, saha dipunlaksanakaken sabibaripun beliau séda
Ki Hadjar Dewantara séda nalika tanggal 26 April 1959 saha dipunsarekaken ing Taman Wijaya Brata
Wiwit taun 1960, Taman Siswa ngupaya supados saged nglaksanakaken amanah saking almarhum Ki Hadjar Dewantara
Nalika wonten satunggaling kesempatan Drs
Amil Sutaarga ingkang gadhah tugas ing Musiyum Nasional Jakarta, saha beliau minangka kulawarga caket Taman siswa, kersa rawuh ing Yogyakarta kanggé maringi kawruh dhasar babagan permuséuman dhumateng Kepala Musiyum Sanabudaya, Kepala Musiyum TNI AD, sarta calon petugas musiyum Taman Siswa, ingkang dipunlaksanakakenn ing Musiyum Perjuangan Yogyakarta
Nalika taun 1963 dipunbentuk panitia pendiri Musiyum Taman siswa ingkang kasusun saking: 1
Kulawarga Ki Hadjar Dewantara
Majelis Luhur Persatuan Taman Siswa
Kulawarga Besar Taman Siswa
Dumugi pertengahan taun 1969, rancangan wontenipun musiyum dèrèng dados,wewadene sampun dipunbiwarakaken minangka Dewantara Memorial
Nalika tanggal 11 Oktober 1969 Ki Nayono nampi serat saking Nyi Hadjar Dewantara (pribadi)
Kanthi serat punika, Ki Nayono kagugah supados age-age nyuwun dhumateng Majelis Luhur supados bekas papan kanggé dalemipun Ki Hadjar ingkang sampun kabiwarakaken dados Dewantara Memorial age-age dipundadosaken musiyum
Nalikatanggal 2 Mèi 1970, sesarengan kaliyan Dinten Pendidikan Nasional, musiyum dipunresmikan sarta dipunbikak kanggé umum déning Nyi Hadjar Dewantara minangka pemimpin umum Taman Siswa
Musiyum dipunsukani nama Dewantara Kirti Griya, nama mau pamanggih saking Bapak Hadiwidjono (EYD: Hadiwijoyo) salah satunggaling ahli basa Jawa.
Dewantara, kapendhet saking nama Ki Hadjar Dewantara
Kirti, tegesipun pedamelan (Sansekerta)
Saéngga tegesipun ingkang jangkep inggih punika dalem ingkang nyimpen kasiling karya Ki Hadjar Dewantara
Peresmian musiyum dipuntandani kanthi candra sengkalan Miyat Ngaluhur Trusing Budi ingkang nedahaken angka taun 1902 Jawa utawi tanggal 2 Mèi 1970 Masehi
Makna ingkang kakandhut wontening sengkalan mau sami kaliyan makna sarta ancasipun memorial inggih punika, kanthi musiyum mugi-mugi para pangunjung mliginipun para génerasi mudha badhé nyinaoni, sarta mujudaken aji-aji ingk kakandhut ing salebetipun, wonten ing tata panguripaning bangsa saha nagara
Wonten ing musiyum punika wiwit mula bukanipun Badan Musyawarah Musiyum (Barahmus) DIY taun 1971, ingkang dipunpimpin déning Mayor Supandi (alm.) minangka pangarsa I sarta salajengipun Barahmus DIY, gadhah alamat ing Jl
Taman Siswa dumugi 2 Mèi 2007, lajeng pindhah wonten ing Musiyum Benteng Vredeburg Yogyakarta.
Trypanosoma Trypanosoma salah sawijining jinis génus saka Hemoflagellata kang akèh ditemoni ing jero getih mamalia minangka tripomostigot kang dawa
Yèn dideleng saka spésiese Trypanosoma kang bisa njalari lelara kanggo manungsa dibagi dadi telung jinis, ya iku: Telu spésies iki ora bisa dibédaaké kanthi cara Morfologik nanging béda kanthi cara Ekologik lan Epidemiologik
Trypanosoma minangka flagellata getih kang urip ing jero jaringan hospes manungsa
Ing siklus uripé nglibataké gegremet lan mamalia
Bebayané Trypanosoma kanggo manungsa ing antarané:
Androgen Androgèn inggih punika sèks stèroid kanthi struktural gadhah 19 karbon
Sédaya steroid asalipun saking pemecahan ènzim kolesterol
Wontén tiga kelompok steroid mineralokortikoid disintesis, ing glomerulosa zona saking kèlènjar adrènal, kortikosteroid-disentesis, ing zona "fascicularis" saking klanjer adrenal lan steroid seks-disintesis, ing zona reticularis
Wonten pitu androgen total "dehydroepiandrosterone", delta lima "androstenediol", "androsterone", delta lima "androstanediol", delta sekawan "androstendione", "testosteran" lan "dihidrotestosteron"
Ing steroid seks sanèsipun inggih punika estrogen (18 Karbon): estradiol, estrone, estriol
Androgen dipunsintesis ing gonad (ovarium utawi testis) saking kolestrol, klanjer adrenal (zona reticularis) saking kolesterol lan pinggiran saking DHEA, androgen inggih punika seks steroid sebagai alami kanggé wanita kados ta estrogen
androgen inggih punika hormon seks priya ingkang promosikan parembagan lan pamelihara karakteristik seks priya, "The androgen" utami inggih punika testosteron
Pinten-pinten sebap kekirangan androgen inggih punika: Efek Samping
Efek samping saking terapi pergantian testosteron ingkang boten umum
Pinten-pinten efek samping saking manawi kalebet: Prostat lelara lan Terapi Testosteron
Saking kalih sel normal lan kanker saking klanjer prostat gumantung ing hormon priya kados ta testosteron kanggé taneman
Manawi priya sampun gadhah pembesaran prostat, sapunika badhé bantu lan mantau ati-ati, manawi testosteron ingkang kaserep
Sapunika boten wonten bukti ingkang nunjuaken terapi penggantian testosteron ingkang trep ningkataken risiko priya gadhah lelara prostat, kalebet kanker prostat, nanging priya kaliyan riwayat kanker prostat limrahipun boten dipunpertimbangaken kanggé terapi testosteron
Pengobatan kanggé Tingkat Androgen Rendah
Kombinasi estrogen utawi testosteron jampi ingkang kasediaken kanggé wanita ing formulasi saé lésan utawi dipunsuntik
Studi alit nemuaken efektif ningkataken libido, ènergi lan kasejahteraan ing wanita kaliyan kekiranganipun balung
Nanging resiko saking kombinasi estrogen lan testosteron ngeliputi ningkataken risiko prembayun lan ‘’endometrum’’ kanker
Efek buruk ing kolesterol getih lan toksisitas ati
testosteron ugi ngeliputi usada ingkang efektif kanggé AIDS "wasting" gayut lan sedeng jalani studi kanggé nambani "sindrom pramenstruari PMS" lan lelara autoimun
Wanita kaliyan PMS manawi gadhah tingkat ing ngandap normal testosteron sepanjang "siklus menstruasi", nunjuaken suplemen saged bantu.
Lumut kerak Lumut Kerak (jeneng ngèlmiahé "Lichenes") ya iku wujud saka simbiosis mutualisme antarané ganggang karo miselium jamur kang urip ing watu, wit, utawa ing témbok gedhong
Jinis jamur kang simbiosis iki lumrahé saka golongan "Ascomycota" lan "Basidiomycota", déné ganggangé lumrahé saka golongan "Cyanophyta" utawa "Chlorophyta"
Lumut kerak urip kanthi cara epifit ing wit-witan, bisa uga tukhul ing dhuwur lemah, mligi ing tlatah tundra ing Kutub Lor
Lumut kerak migunani kanggo kawanguné lemah lan ngremukaké watu, saéngga lumut kerak diarani tuwuhan perintis
Lumut kerak bisa tahan urip suwé ing kaanan garing
Nalika garing lan kena srengéngé terus, lumut dadi garing nanging ora mati
Nalika udan, lumut kerak tuwuh manèh
Lumut kerak saguh nganakake fotosintesis amarga nduwé klorofil
Fotosintesis bisa kadadéan yèn kadar banyu kira-kira 65-90 %
Nalika kaanan garing, prosès fotosintesis mandheg
Reprodhuksi Lumut kerak ya iku kanthi cara aseksual (fragmentasi lan soredium)
Sandyan lumut wis didhaku minangka organisme kanggo sawatara wektu, prekara iku ora nganti taun 1867
Nalika Switserlan botani Simon Schwendener ngajokaké téyori gandha babagan lumut bilih sajatiné sipat lumut iku ana ing lumut kerak
Hipotesis Schwendener ing wektu iku ora nduwé bukti panalitiyan
Mula ana analisis kang luwih amba babgan anatomi lan pambangunan lumut, alga, lan jamur nggunakaké mikroskop cahya
Akèh "lichenologists" ing wektu iku, kaya ta James Crombie lan Nylander kang nulak hipotèsis Schwendener amarga konsensus umum ya iku bilih kabèh makluk urip kanthi otonom (dhéwé)
Ahli biologi liyané, kaya ta Heinrich Anton de Bary, Albert Bernhard Frank, Melchior Treub lan Hermann Hellriegel ora énggal nulak hipotèsis saka Schwendener lan konsèp énggal nyebaring tlatah liya studi,kaya ta mikroba, kéwan, tetuwuhan, lan patogen manungsa.Nalika kompleks gegayutan antara mikroorganisme patogen lan host bisa ditliti
Saéngga panemu Schwendener wiwit kawentar lan bukti panalitiyan kang luwih jangkep saka sipat ganda lumut dikasilaké nalika Eugen Thomas ngandharaké hasilé ing taun 1939 ing pancoban sepisanan kang kasil disintesis
Perkembangbiakan sèksual ing Lichenes mung bates ing pembiakan jamuré
Dadi, kang ngalami perkembangbiakan kanthi cara sèksual ya iku golongan jamur kang yasa awak Lichenes.
Birmingham Birmingham inggih punika salah satunggiling kutha lan dhistrik metropolitan ingkang papanipun manggèn wonten ing West Midlands, Inggris
Birmingham inggih punika kutha ingkang paling ageng nomer kalih wonten ing Britania Raya kanthi cacahipun penduduk kirang langkung 1.001.200 (taun 2005)
Birmingham kawiwitan kanthi kutha alit ing taun 1166
Kathah sanget indhustri ingkang ngrembaka ing Birmingham nalika abad 18 kaliyan abad 19
Kalebet pendamelan gaman kaliyan dhedhaharan
Ratu Victoria maringi status kutha kanggé Birmingham ing taun 1889
Kutha Birmingham dados kutha ingkang ndhèrèk utawi wonten gegayutanipun kaliyan Perang Dunia I lan Perang Dunia II
Punika andadosaken indhustri ingkang wonten ing brimingham susut
Birmingham City Council inggih punika otoritas lokal ingkang paling ageng ing Éropah 64 kanthi 120 anggota dewang ingkang makili 40 kalurahan
65 kantor pusatipun manggèn wonten ing Gedung Dewan ing Victoria Square
Dewan sapunika amakili mayoritas parté Buruh lang dipunpandegani kaliyan Sir Albert Bore, ngganteni koalisi Konservatif utawi Liberal saderengipun
Inggih punika Dhémokrat nalika Pemilu 2012 wulan Mèi
Sedoso Birmingham pamilihan parlemen dipunwakili satunggal Konservatif ing House Of Commons, inggih punika Liberal Dhémokrat satunggal kaliyan wolu anggota parlemen Buruh
Wonten ing parlemen Éropah kutha kalebet saperanganipun Konstituensi West Midlands Parlemen Éropah ingkang milih enem Anggota Parlemen Éropah
Rumiyin Birmingham punika kalebet saperanganipun Warwickshire, nanging dipunjembaraken ing abad 19 kaliyan abad 20
Birmingham papanipun manggèn ing pusat tlatah Midlands sisih kilenipun Inggris ing Dataran tinggi Birmingham
Area tanah ingkang saged dipunwastani inggil inggih punika antawisipun 500 dumugi 1000 kaki utawi (150-300m) diatas lumah laut kaliyan diliwati milining lèpèn Severn kaliyan lèpèn Trent
Ing sisih kilenipun wonten pagunungan Lickey, Clent, kaliyan Walton ingkang inggile langkung saking 1033 kaki
Kajawi punika Birmingham ugi dupunlewati lèpèn-lèpèn alit kados ta Cole lan Rea
Iklim wonten ing Birmingham inggih punika iklim sedang, suhu maksimum rata-ratanipun ing mangsa panas inggih punika wulan juli kinten-kinten 21,5 C (70,7 °F) °; manawi ing mangsa dingin inggih punika wulan Januari kinten-kinten 6,5 °C (43,7 °F)
Cuaca ekstrim jarang kadadosan ing Birmingham, nanging naté ngalami tornado wonten ing wulan Juli 2005 ing sisih kidul kutha
Bencana punika ngrusak griya, lan pakaryan ing tlatah wau